Συζήτηση:Δήμαρχος Αθηναίων

message: Θεωρώ ότι δεν είναι σωστό να αναγράφεται ένας εκλεγμένος δήμαρχος (εν προκειμένω ο Νικήτας Κακλαμάνης) με την ιδιότητα του δημάρχου πριν την έναρξη της θητείας του. Η αναγραφή στον κατάλογο θα πρέπει να λάβει χώρα την 1η Ιανουαρίου 2007 και όχι νωρίτερα. Το ίδιο ισχύει για όλα τα άτομα που εκλέγονται σε ένα αξίωμα και αναλαμβάνουν τα καθήκοντά τους σε μεταγενέστερη ημερομηνία. Δε χρειάζεται να υπενθυμίσω βέβαια το ενδεχόμενο ένας εκλεγείς αξιωματούχος να μην μπορέσει για οποιονδήποτε λόγο ν' αναλάβει τελικά το αξίωμα στο οποίο εξελέγη.
Όπως δυστυχώς διαπιστώνω και από τα δελτία ειδήσεων των τελευταίων ημερών, η διαφορά μεταξύ «δημάρχου» και «εκλεγμένου δημάρχου» είναι πολύ προχωρημένη για να γίνει κατανοητή από τα ελληνικά ΜΜΕ. Στις ΗΠΑ η χρήση του όρου "president-elect" ή "governor-elect" κ.τ.ό. είναι κατανοητή ακόμα και από μικρά παιδιά. --Matesi1976 13:57, 17 Οκτωβρίου 2006 (UTC)
Λείπει ο δημήτριος Σκουζές, δήμαρχος Αθηναίων το 1949. Κάποιος που να έχει χρόνο ας το συμπληρώσει.--Eonwe 12:43, 29 Νοεμβρίου 2006 (UTC)

message: Αναφέρουμε στη θέση 75 την Φωτεινή Πιπιλή ως εκτελούσα χρέη δημάρχου. Νομίζω ότι πρέπει να την αφαιρέσουμε, ειδάλλως θα πρέπει να προσθέσουμε στη θέση 72 αυτόν που εκτελούσε χρέη δημάρχου (που δε θυμάμαι ποιος είναι) από τις 7 Απριλίου 1992 που πέθανε ο Αντώνης Τρίτσης μέχρι τις 22 Απριλίου 1992 που ανέλαβε ο Λεωνίδας Κουρής, καθώς και όλες τις παρόμοιες περιπτώσεις του παρελθόντος. Πράγμα το οποίο δεν είναι εύκολο...--Κωστής 12:12, 14 Μαρτίου 2007 (UTC)
Νομίζω οτι θα πρέπει να αναφέρονται--Λυδήριος 20:58, 14 Μαρτίου 2007 (UTC)
Τότε να ψάξουμε και τους υπόλοιπους - και να αναθεωρήσουμε τον αύξοντα αριθμό όλων --Κωστής 21:16, 14 Μαρτίου 2007 (UTC)
Παντα εκετελων χρεη δημαρχου ειναι ο πρωτος σε ψηφους δημοτικος συμβουλος, το 1992 ηταν ο Μιλτιαδης Εβερτ. Δεν θυμαμαι ομως ποιος ηταν το 1989 στην εκλογη Γιατρακου
thread_title:  Εκτελών χρέη δημάρχου. 

message: Η αρίθμηση είναι λάθος , δεν γίνετε ο ίδιος δήμαρχος να αριθμήτε παραπάνω απο μία φορά.δεν γίνετε ποτέ και πουθενά αυτό.  --Tonyλέγε 20:34, 4 Απριλίου 2007 (UTC)
Πρόσθεσα τον αριθμό της θητείας. Όποιος μπορεί ας ελέγξει την αρίθμηση... *Αλέξανδρος 08:57, 25 Απριλίου 2008 (UTC)
Πρόσθεσα την δεύτερη θητεία του Δημήτρη Μπέη. Δεν άλλαξα τις αριθμήσεις -  συμφωνώ με τον Tony, δεν παίρνει αριθμό η επόμενη (συνεχόμενη) θητεία. Από την άλλη βέβαια, αν οι προσωρινοί δήμαρχοι αριθμηθούν (κάτι που επίσης θεωρώ λάθος), υποχρεωτικά όλες οι θητείες αριθμούνται.
Επίσης, αν οι ημερομηνίες αναφέρονται στην ανάληψη καθηκόντων τότε θέλουν διόρθωση: αν τις έχει κάποιος ας τις βάλει. Η 17/10/1982 ήταν απλώς η ημερομηνία εκλογών. Alombar42 07:48, 25 Σεπτεμβρίου 2008 (UTC)
thread_title: Αρίθμηση

message: Παρότι πολύ συνηθισμένο τα κόμματα να ΥΠΟΣΤΗΡΙΖΟΥΝ δημάρχους, είναι λάθος να αναφέρονται ευθέως, αφού έτσι ακυρώνεται η έννοια της Τοπικής Αυτοδιοίκησης - μιλάμε για Κεντρική Ετεροδιοίκηση. Ισως σε μια παραπομπή "Με την υποστήριξη των κομμάτων Α, Β, Γ";
Alombar42 04:39, 24 Σεπτεμβρίου 2008 (UTC)
Ναι σωστά. Τυπικά νομίζω ο υποψήφιος δήμαρχος δεν μπορεί να εκπροσωπεί συγκεκριμένο κόμμα (πριν και μετά τις εκλογές, και ας ειν' και στέλεχος). Οπότε καλύτερα είναι να αλλάξει - Badseed απάντηση 18:47, 24 Σεπτεμβρίου 2008 (UTC)
Είναι τελείως τυπικό το θέμα.  Είναι γνωστό οτι τα κόμματα με διαφημίσεις, ανακοινώσεις στηρίζουν δικούς τους υποψηφίους. Το να το παραβλέψουμε θα ήταν σαν να μην επικοινωνούμε με την πραγματικότητα--Diu 19:00, 24 Σεπτεμβρίου 2008 (UTC)
Ναι, μπορούμε να γράψουμε "υποστηρίχτηκε από τα κόμματα" κλπ. Αν το αφήσουμε έτσι οδηγούμε σε παρανόηση, τρανό παράδειγμα ο Τρίτσης που εκτός αν έπαθα ολική απώλεια μνήμης δεν υπήρξε ποτέ ούτε μέλος ούτε στέλεχος της ΝΔ. Ακόμα περισσότερο αυτό θα φανεί σε μικρές πόλεις όπου υπάρχουν "κουφές" συνεργασίες ή διακομματικοί υποψήφιοι - Badseed απάντηση 19:07, 24 Σεπτεμβρίου 2008 (UTC)
Ναι δεν διαφωνώ. Αυτό που απλώς λέω είναι να περιέχεται απο ποιο κόμμα υποστηρίχθηκε, αν υποστήριχθηκε βέβαια. Σίγουρα οχι αυτό το ξερώ γιατί όπως είπες ο Τρίτσης δεν ήταν στέλεχος της Ν.Δ., δεν το ήξερα, αλλά στις εκλογές εκεινες υποστηρίχθηκε απο την Ν.Δ.--Diu 19:10, 24 Σεπτεμβρίου 2008 (UTC)
*Ο Τρίτσης είναι σπανιώτατη περίπτωση, δεν είναι καν αναγκαίο να παραιτηθεί από την κομματική του ιδιότητα. Ας μην ξεχνάμαι και την περίπτωση δημάρχου-αρχηγού κόμματος. Ένα κόμμα μπορεί να υποστηρίξει την υποψηφιότητα κάποιου τρίτου ή την υποψηφιότητα κάποιου μέλους του, όμως το γεγονός ότι είχε την υποστήριξη αυτή πιστεύω ότι πρέπει να αναφέρεται.--Adolapts 20:44, 24 Σεπτεμβρίου 2008 (UTC)
Η επέκταση του καταλόγου σε άλλα θέματα, π.χ. της κομματικής υποστήριξης είναι κατά τη γνώμη μου κακή ιδέα. Ο κατάλογος ας μείνει κατάλογος. Αν θεωρεί κανείς σημαντικό το να γράψει την υποστήριξη (δεν έχω πρόβλημα, μάλλον συμφωνώ), ας το γράψει στους δημάρχους, με αρκετές εξηγήσεις, ώστε να αποφεύγονται παρανοήσεις. Όχι όμως σε μορφή καταλόγου πάλι.--Focal Point 20:50, 24 Σεπτεμβρίου 2008 (UTC)
Υπάρχουν πολλά αδιέξοδα στο θέμα της κομματικής ταυτότητας των δημάρχων, πχ:
Οι δημοτικές εκλογές του 1986 ήταν οι τελευταίες στις οποίες δόθηκε μεγάλη πολιτική βαρύτητα. Και αυτό οφειλόταν σε δύο λόγους.
Ο πρώτος ήταν πως η Νέα Δημοκρατία δήλωσε για πρώτη φορά ανοιχτά πως στην εκλογή των τοπικών αρχόντων αποδίδει πολιτική σημασία. Προς επιβεβαίωση της θέσης αυτής, παρέταξε στους τρεις μεγάλους δήμους κορυφαία και φιλόδοξα στελέχη: Στην Αθήνα το Μιλτιάδη Έβερτ, στον Πειραιά τον Ανδρέα Ανδριανόπουλο, στη Θεσσαλονίκη το Σωτήρη Κούβελα.
Ο δεύτερος λόγος ήταν πως σ΄αυτές τις εκλογές η κομμουνιστική Αριστερά απογαλακτίστηκε από τη λογική του αθροίσματος των δημοκρατικών δυνάμεων και δεν υποστήριξε στο δεύτερο γύρο τους υποψηφίους του ΠΑΣΟΚ. Για την Αθήνα το ΚΚΕ υπέδειξε σους ψηφοφόρους του το λευκό, το άκυρο ή την αποχή. Τόσο στην πρωτεύουσα, όσο στη Θεσσαλονίκη και στον Πειραιά, νικητές αναδείχτηκαν ο Μ. Έβερτ, ο Σ. Κούβελας και ο Α. Ανδριανόπουλος. Για τη δημαρχία της Αθήνας ο αρχηγός της Νέας Δημοκρατίας Κώστας Μητσοτάκης δέχτηκε να είναι υποψήφιος ο Μ. Έβερτ, αν και ήδη ο τελευταίος είχε εκδηλώσει τάσεις να ηγηθεί ενός ρεύματος, που θα τον οδηγούσε στην ηγεσία του κόμματος και, γιατί όχι, στην πρωθυπουργία. Έβλεπε την εξέλιξή του παρόμοια με εκείνη του Ζακ Σιράκ στη Γαλλία, που χρησιμοποίησε το Δήμο του Παρισιού για να αναλάβει το πηδάλιο της χώρας.''
Η εκλογική τακτική του Μ. Έβερτ ήταν να εμφανίζεται αυτός και ο συνδυασμός του απελευθερωμένος από οποιαδήποτε κομματικά δεσμά, και κυρίως από αυτά της Ρηγίλλης. Επέλεξε μόνος του το επιτελείο που θα τον πλαισίωνε, κατάρτισε ένα εντυπωσιακό πρόγραμμα, απέφυγε τις μεγάλες προεκλογικές συγκεντρώσεις που τότε θεωρούνταν απαραίτητο συστατικό του εκλογικού αγώνα. Απέφυγε ακόμα και να αναρτήσει αφίσες με τη φωτογραφία του ή με τον τίτλο ή με τα συνθήματα του συνδυασμού. Πέτυχε ένα ραντεβού με συνυποψήφιους του στην αίθουσα του Ζαππείου, όπου επί τέσσερις ολόκληρες ώρες απαντούσαν στις ερωτήσεις των δημοσιογράφων και ανέπτυσσαν δημόσια τις απόψεις τους. Ο Δημήτρης Μπέης αρνήθηκε να πάει, επιλέγοντας να ακολουθήσει σκληρή αντιδεξιά τακτική, αλλά μάλλον ζημιώθηκε από τις επιλογές του επιτελείου του.
Από εδώ
Alombar42 07:42, 25 Σεπτεμβρίου 2008 (UTC)
Ο Κώδικας Δήμων και Κοινοτήτων στην παράγραφο 5 του άρθρου 55 είναι σαφής: Επιστρέφεται ως απαράδεκτη κάθε δήλωση συμμετοχής στις δημοτικές εκλογές, αν χρησιμοποιείται "όνομα ή έμβλημα πολιτικής οργανώσεως". (ομοίως) Alombar42 08:05, 25 Σεπτεμβρίου 2008 (UTC)
thread_title:  Κόμματα και δήμαρχοι 

message: Αυτό υποτίθεται οτι είναι από την επίσημη σελίδα του Δήμου Αθηναίων:
http://www.cityofathens.gr/grafeio-dimarxoy/diatelesantes-dimarxoi
Ακόμα κι εκεί, ο Μπέης αναφέρεται σαν μία σχεδόν οκταετής θητεία, ενώ είναι δύο θητείες.
Η Ελλάδα ποτέ δεν πεθαίνει (απλώς βρίσκεται μονίμως στην εντατική)...
(Εστειλα μήνυμα)
Alombar42 08:36, 25 Σεπτεμβρίου 2008 (UTC)
thread_title:  Επίσημα λάθη 

message: Προτείνω συγχώνευση του παρόντος άρθρου στο άρθρο Δήμος Αθηναίων, το οποίο ούτως ή άλλως είναι stub. Dimitrisss 22:48, 11 Ιουνίου 2009 (UTC)
Όχι γιατί έχει περιθώρια επέκτασης. Μπορεί να γίνει όπως το Κατάλογος Δημάρχων Πατρέων--Diu 22:56, 11 Ιουνίου 2009 (UTC)
thread_title: Πρόταση συγχώνευσης

message: Τι εννοείται με το «περίπου 44 θητείες» στον 20ο αιώνα; --Egmontaz♤ συζήτηση 09:37, 2 Οκτωβρίου 2009 (UTC)
Για κάποιο λόγο δεν προσμετράται ως διαφορετική η δεύτερη θητεία Μπέη, χωρίς όμως να αναφέρεται ο λόγος. Οι εκλογές του 1978 και του 1982 πιστεύω ήταν κανονικές, οπότε δεν αντιλαμβάνομαι γιατί αυτή η εξαίρεση. --Ferengiμήνυμα μετά το μπιπ 10:30, 2 Οκτωβρίου 2009 (UTC)
thread_title: Περίπου